Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Irlannin hallitus hyväksyy opposition esityksen, -
jossa parlamenttia kehotetaan tunnustamaan Palestiinan valtio.
Kansainvälinen rikostuomioistuin -
hyväksyi Palestiinan sopimusvaltioiden kokoukseen.
Tuoreen tutkimuksen mukaan -
noin 59,6 prosenttia palestiinalaisista kannattaa raketti-iskuja Israeliin.
Irlannin hallitus hyväksyy opposition esityksen, -
jossa parlamenttia kehotetaan tunnustamaan Palestiinan valtio -
muiden EU-maiden viimeaikaisten symbolisten äänestysten kaltaisesti.
Ennen Irlannin äänestystä -
Ruotsi on tunnustanut suurimpana Länsi-Euroopan maana Palestiinan.
Myös Espanjan, Britannian ja Rans- kan parlamentit ovat äänestäneet -
ei-sitovin päätöslauselmin tunnustamisen puolesta.
Enemmistö kehitysmaista on tunnustanut Palestiinan.
Suurin osa länsieurooppalaisista maista ei ole näin tehnyt. Ne tukevat -
Israelin ja USA:n kantaa siitä, että itsenäisen palestiinalaisvaltion -
olisi synnyttävä neuvottelujen tuloksena.
EU-maat ovat ilmaisseet turhautumistaan Israeliin, -
joka rauhanneuvottelujen kariuduttua huhtikuussa on jatkanut -
siirtokuntarakentamista alueilla, joita palestiinalaiset havittelevat itselleen.
Kansainvälinen rikostuomioistuin ICC -
hyväksyi Palestiinan ICC:n sopimusvaltioiden kokoukseen.
Päätös oli mieluinen palestiinalaisille, jotka toivovat pikaista täysjäsenyyttä.
Palestiinalaisten pääneuvottelija Erekat ylisti uutta asemaa -
ja sanoi sitä merkittäväksi saavutukseksi -
palestiinalaisasian edistämisessä maailmalla.
Palestiinan valtion asema YK:n tarkkailijavaltiona -
on mahdollistanut meille osallistumisen tarkkailijoina -
yli 522 YK-järjestön protokollissa ja sopimuksissa, -
mukaan lukien ICC:ssä.
Iloitsemme uudesta asemastamme ICC:ssä.
Toivomme, että Palestiina saa myös ICC:n täysjäsenyyden hyvin pian.
Palestiinan hyväksyminen ICC:n sopimusvaltioiden kokoukseen -
on pääasiassa symbolinen askel eikä tarkoita täysjäsenyyttä.
Jäsenyys edellyttää Rooman perussäännön allekirjoittamista -
ja ICC:n toimivallan hyväksymistä ennen syytetoimien käynnistämistä.
Palestiinalaisten pääneuvottelija totesi, -
että heti kun palestiinalaiset saavat täysjäsenyyden, -
he vetävät Israelin vastuuseen miehityksestä alueilla, -
joita he tavoittelevat valtiolleen.
Israel rikkoo täysin kansainvälistä lakia, -
ja se on vedettävä vastuuseen. Kansainvälistä lakia pitää kunnioittaa.
Palestiina on virallisesti YK:n tarkkailijavaltio, -
joten se on virallisesti myös miehitetty valtio.
Israel vastustaa lujasti palestiinalaisten jäsenyyttä -
kansainvälisissä järjestöissä kokien sen yksipuolisena valtiopyrkimyksenä.
Israel kehottaa palestiinalaisia neuvotteluihin, -
jotta lopullinen sopimus saavutettaisiin -
ja kaksi valtiota voisivat elää rinnakkain rauhan vallitessa.
Poliisi pidätti eilen Jerusalemissa kaksi juutalaista -
epäiltynä arabibussin ikkunan rikkomisesta.
Loukkaantumisia ei ole tullut tietoon.
Epäillyt ovat poliisille tuttuja.
Tapausta ennen palestiinalaiset heittelivät kivillä israelilaisautoja -
Itä-Jerusalemissa, Länsirannalla -
sekä Jerusalemin ja Modiinin välisellä valtatiellä.
Yksi nainen loukkaantui, ja ajoneuvoille aiheutui vahinkoa.
Tuoreen palestiinalaistutkimuksen mukaan valtaosa palestiinalaisista -
kannattaa viimeaikaista iskujen aaltoa israelilaisia vastaan -
jännitteiden kiristyttyä tulenaralla Temppelivuorella Jerusalemissa.
Tutkimus paljasti myös, että yli puolet palestiinalaisista kannattaa -
uutta kansannousua Israelia vastaan ja että islamistinen Hamas, -
jonka kansainvälinen yhteisö luokittelee terroristijärjestöksi, -
voittaisi presidentinvaalit, jos ne pidettäisiin nyt.
Palestiinalaisen mielipidetutkijan mukaan tulokset heijastavat -
palestiinalaisten kiukkua Israelin siirtokuntarakentamista -
ja Temppelivuoren politiikkaa kohtaan, -
toivon menettämistä rauhanneuvottelujen kariuduttua -
sekä viime kesän sotaa Israelin ja Hamasin välillä.
Tutkimuksesta selvisi, että 80 % vastaajista kannatti iskuja, -
joissa palestiinalaiset ovat puukottaneet juutalaisia -
tai syöksyneet autolla väkijoukkoon surmaten ainakin 11 israelilaista.
Toisen palestiinalais- mielipidemittauksen mukaan -
yli puolet palestiinalaisista (53,2 %) on sitä mieltä, -
että palestiinalaisvastarinta on ollut voitokas -
kahdessa viime konfliktissa Israelin kanssa.
Vastaajista 27,3 % koki, ettei Hamas ollut voittanut.
Kysymykseen siitä, saavuttivatko Gazan palestiinalaisryhmät -
tavoitteensa kesän sodassa, vain 34,8 % vastasi myöntävästi.
Palestiinalaisilta kysyttiin myös vastarinnan keinoista.
Heistä 59,6 % kannatti raketti-iskuja Israeliin, -
ja vain 5,1 % vastusti iskuja, -
21,3 % ollessa epävarmoja.
Israelilaisyhtiön kehittämä nanokokoinen Uusi testamentti -
on ehdolla Guinessin ennätystenkirjaan -
maailman pienimpänä Raamattuna.
Jerusalem Nano Bible -yhtiö kertoi kehittäneensä -
alle 5x5 mm sirun, jossa on Uusi testamentti alkuperäiskreikaksi.
Pienen nelikulmiosirun sivut ovat 4,76 mm mittaisia, -
ja siru voidaan upottaa rannekelloihin ja koruihin.
Koruteollisuudelle se suo rajattomat mahdollisuudet.
Tavoitteemme on tehdä tästä massatuotantoa, -
sopivaksi jokaisen kukkarolle.
Tätä sovellusta, maailman pienintä Raamattua, -
voidaan käyttää rajattomin mahdollisuuksin koruteollisuudessa.
Yhtiö suunnittelee myös nanokokoista hepreankielistä Vanhaa testamenttia.
Tuotantoprosessissa käytettiin piikiekkoa, -
josta lohkottiin Uuden testamentin tekstit sisältävät sirut.
Olemme käyttäneet 0,18 mikronin teknologiaa, -
jossa jokaisen kirjaimen leveys on 0,18 mikronia, -
ja olemme näin kehittäneet maailman pienimmän painetun Raamatun.
Näissä kaikissa siruissa, -
joita saadaan tuhannen kappaletta 20 cm:n mittaisesta piikiekosta, -
on hieman yli tuhat Raamattua. Tämä tarkoittaa, että olemme valmistaneet -
kaikkien aikojen pienimmän painetun Uuden testamentin.
Tämä on äärimmäisen merkityksellistä.
Tuotteelle saatiin vahvistus, kun alan asiantuntija määritti, -
että kreikankielinen teksti sirulla -
muodosti todellakin Uuden testamentin 27 kirjaa.
Yhtiö kertoi jättäneensä hakemuksen -
Guinessin ennätystenkirjaa varten viime kuussa.
Asiaa käsitellään parhaillaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman